Lp kooskõlastaja

vastavalt nimekirjale

*kuupäev* *digiallkirjas* nr 6-1/

**Detailplaneeringu esitamine kooskõlastamiseks (Karla küla Suur-Tõnikse katastriüksuse detailplaneering)**

Esitame planeerimisseaduse § 133 lõike 1 kohaselt kooskõlastamiseks Rae Vallavalitsuse 17.05.2022 korraldusega nr 742 algatatud Karla küla Suur-Tõnikse kinnistu ning lähiala detailplaneeringu.

Planeeritav ala asub Karla küla lõunaosas, tugimaantee 11 Tallinna Ringtee läheduses ja kõrvalmaanteede 11113 Assaku-Jüri tee ja 11112 Lagedi-Jüri tee ristumise kõrval. Assaku-Jüri tee on hiljuti rekonstrueeritud, välja on ehitatud sõiduteega paralleelselt kergliiklustee, mis kulgeb planeeringualast kuni Jüri alevikuni (aleviku piirini ca 770 m). Lähim bussipeatus asub planeeringualast 270 m kaugusel kõrvalmaanteel 11112 Lagedi-Jüri tee. Juurdepääs planeeritavale alale on Suur-Tõnikse teelt, mis läbi Kurve ja Pärna tee jõuab kõrvalmaanteeni 11113 Assaku-Jüri tee. Planeeringuala suurus on ligikaudu 3,5 ha.

Detailplaneeringu koostamise eesmärgiks on maatulundusmaa jagada elamumaa, transpordimaa ja üldkasutatava maa kruntideks. Koostada viisteist elamumaa krunti, üks transpordimaa krunti ja kolm üldkasutatava maa krunti ning määrata ehitusõigus ja hoonestustingimused, lahendada juurdepääs ja tehnovõrkudega varustamine ning haljastus.

Detailplaneeringu koostamise eesmärk on kooskõlas Rae Vallavolikogu 20.09.2012 otsusega nr 390 kehtestatud Rae valla Jüri aleviku ja sellega piirnevate Aaviku, Vaskjala ja Karla külaosade üldplaneeringuga, kus planeeringuala maakasutuse juhtotstarveteks on määratud osaliselt kavandatud väikeelamumaa ja osaliselt haljasmaa rohekoridorid.

Detailplaneeringu menetlust puudutava informatsiooniga ja dokumentidega on võimalik täiendavalt tutvuda Rae valla GIS-süsteemi planeeringute rakenduses [map.rae.ee - /dp/DP1162/](https://map.rae.ee/dp/DP1162/) ning lingilt [map.rae.ee - /dp/DP1162/Kooskolastamiseks/](https://map.rae.ee/dp/DP1162/Kooskolastamiseks/).

Lugupidamisega

*/allkirjastatud digitaalselt/*

Anna Õuekallas

abivallavanem

Karin Kork

karin.kork@rae.ee